
                     Direcţia de Comunicare 

09.07.2010

INFORMARE DE PRESĂ
Centrul Operativ pentru Situaţii de Urgenţă din cadrul Ministerului Mediului şi Pădurilor a trimis în această dimineaţă o ATENŢIONARE METEOROLOGICĂ de COD GALBEN către prefecturile judeţelor BRĂILA, CĂLĂRAŞI, CONSTANŢA, GALAŢI, IALOMIŢA, TULCEA ( 6 prefecturi). Sursa acestei Atenţionări este Administraţia Naţională de Meteorologie (ANM).
Fenomenele vizate sunt cantităţi de apă însemnate, în intervalul 09 iulie, ora 08 - 10 iulie, ora 10.

În intervalul menţionat, în Dobrogea, estul Munteniei şi sudul Moldovei vor fi averse, însoţite de descărcări electrice şi intensificări ale vântului ce pot lua aspect de vijelie. Cantităţile de apă vor depăşi 25 … 30 l/mp, iar pe arii restrânse, în special pe zona litorală, 50 l/mp. 

Nota: Manifestări ale instabilităţii atmosferice vor fi şi în restul teritoriului, dar mai ales în zona Carpaţilor Orientali, unde numai izolat vor fi cantităţi de apă mai însemnate.

Legenda de coduri de culori pentru Atenţionările şi Avertizările meteorologice:

 ROŞU: Sunt prognozate fenomene meteorologice periculoase de intensitate foarte mare (vânt, precipitaţii abundente, descărcări electrice, grindină, caniculă, ger). Există risc de viituri majore.

[image: image3.png]


 PORTOCALIU: Sunt prognozate fenomene meteorologice periculoase de intensitate mare (vânt, precipitaţii abundente, descărcări electrice, grindină, caniculă, ger). Există risc de viituri pe râurile mici.

 GALBEN: Fenomenele meteorologice prognozate (precipitaţii abundente, descărcări electrice, intensificări de vânt, temperaturi ridicate) sunt obişnuite pentru zona respectivă dar temporar pot deveni periculoase pentru anumite activităţi. Există risc de creşteri de debite şi niveluri.

 VERDE: Nu sunt prognozate fenomene meteorologice periculoase.

